钦定古今图书集成/明伦汇编/氏族典/第253卷 > 《廖用贤尚友录》 > 王䜣
## 钦定古今图书集成/明伦汇编/氏族典/第253卷 > 《廖用贤尚友录》 > 王䜣

按《汉书王䜣传》：“‘䜣，济南人也。以郡县吏积功迁被阳
令。武帝末，绣衣御史暴胜之持斧逐盗贼，以军兴从
事，诛二千石以下。过被阳，欲斩䜣，䜣已解衣伏质，仰
言言使君颛杀生之柄，威震郡国，今复斩一䜣，不足
以增威，不如时有所宽，以明恩贷，令尽死力’。胜之壮
其言，还荐䜣，征为右辅都尉，守右扶风。上出幸宫馆”，
驰道修治，拜真视事。昭帝时为御史大夫，代车千秋
为丞相，封宜春侯。明年薨，谥曰“敬侯。”子谭。